Чарэмшыцы (вёска)

**Чарэ́мшыцы** — вёска ў Мядзельскім раёне Менскай вобласьці. Уваходзіць у склад Занарацкага сельсавету.

## Гісторыя
* 1846 год — зьяўлялася вёскай маёнтка Вузла Вялейскага павету Віленскай губэрні. Але вёска Чарэмшыцы тэрытарыяльна знаходзілася ў Сьвянцянскім павеце і была адзінай такой вёскай маёнтку. Вёска зьяўлялася ўладаньнем графа К. І. Тызенгаўза і налічвала 29 двароў і 264 жыхароў.
* 1868 год — вёска налічвала 32 двары і 263 жыхароў.
* З 1892 году ў вёсцы працавала школа граматы.
* 1904 год — вёска ў складзе Занарачанскай воласьці Сьвянцянскага павету. У вёсцы пражывалі 442 жыхары.
* 1908 год — вёска налічвае 60 двароў, насельніцтва складае 431 жыхара.
* Падчас Першай сусьветнай вайны напярэдадні Нарачанскай апэрацыі ў 1916 годзе ў вёсцы разьмяшчаўся штаб 7-й пяхотнай дывізіі 2-й расейскай арміі, а падчас апэрацыі — корпусну рэзэрв 5-га армейскага корпуса. 
* 1936 год — газэта «Беларуская крыніца» паведамляе пра цяжкае жыцьцё сялянаў і ў асаблівасьці моладзі, а таксама пра неабходнасьць дабівацца адкрыцьця ў вёсцы беларускай школы.
* 12 кастрычніка 1940 году вёска ўвайшла ў склад Занарацкага сельсавету Мядзельскага раёну Вялейскай вобласьці (з 20 верасьня 1944 году — Маладэчанскай). У 1940 вёска налічвала 79 двароў і 385 жыхароў.
* Падчас Вялікай Айчыннай вайны за 1 км ад вёскі ў лесе знаходзіся штаб партызанкай брыгады імя Варашылава, таксама там разьмяшчаліся падпольныя абкомы КП(б)Б і ЛКСМБ і рэдакцыя падпольнай «Сялянскай газэты». У 1963 годзе на былым месцы разьмяшчэньня штабу адноўленыя 3 зямлянкі. У 1980 годзе ўсталяваныя 2 мэмарыяльныя знакі.
* У верасьні 1943 году нямецкія захопнікі спалілі вёску (79 двароў) і забілі 21 жыхара. Пасьля вайны вёска была адноўленая.
* 1949 год — створаны калгас імя Мічурына.
* 1950 год — працавала абутковая арцель «Спартак».
* З жніўня 1950 году вёска знаходзіцца ў складзе ўзбуйненага калгасу «Шлях да камунізму», з 27 кастрычніка 1973 году — у складзе сучаснага аднайменнага калгасу з цэнтрам у вёсцы Занарач.
* 20 студзеня 1960 году вёска ўвайшла ў склад Менскай вобласьці.
* У 1960 годзе насельніцтва вёскі складала 318 жыхароў.

## Насельніцтва
* 2010 год — 60 жыхароў
* 30 лістапада 2007 году — 67 жыхароў
* 1999 год — 109 жыхароў
* 1 студзеня 1997 году — 68 двароў і 128 жыхароў

## Інфраструктура
У вёсцы разьмяшчаюцца клюб, бібліятэка, крама.

## Пахаваньні
* За 5 км на паўднёвы ўсход ад вёскі на месцы, дзе раней разьмяшчаўся хутар Гушчар, пахаваныя 400 салдатаў расейскай арміі, якія загінулі ў сакавіку 1916 году.
* За 4 км на паўднёвы ўсход ад вёскі ва ўрочышчы Гаць пахаваныя 9 партызанаў, якія ўваходзілі ў атрад «Баявы» і загінулі ў баі зь нямецкімі захопнікамі на пачатку ліпеня 1944 году. У 1964 годзе на магіле быў усталяваны абэліск.

## Гідралягічны заказьнік
Непадалёк ад вёскі Чарымшыцы знаходзіцца гідралягічны заказьнік рэспубліканскага значэньня «Чарэмшыцы». Заказьнік быў створаны ў 1981 годзе з мэтай захаваньня ў натуральным стане балотнага масіву «Чарэмшыцы». Гэты балотны масіў прымыкае да возера Нарач на паўночным захадзе і падтрымлівае водны балянс тэрыторыі нарачанскага прыраднага комплексу. Плошча заказьніка «Чарэмшыцы» складае 6,2 тысячы гектараў.

## Крыніцы

## Літаратура
* 

Катэгорыя:Населеныя пункты Мядзельскага раёну
Катэгорыя:Занарацкі сельсавет